เดือนที่แล้วหนูมีประจำเดือนมาวันที่ 12 มีเพศสัมพันธ์กับแฟน วันที่ 20 กินยาคุมฉุกเฉิน และมีเฟสสัมพันธ์อีกครั้งวันที่ 27 มีการหลั่งนอก ถึงวันนี้ประจำเดือนขาดไป 2 วันแล้วค่ะ จะมีโอกาสท้องไหมคะ ตอนนี้ไม่มีอาการอะไรเลยคะ มีหงุดหงิดบ้างและกินได้
สวัสดีครับ หากเริ่มมีประจำเดือนช่วงวันที่ 12 วันที่ 20 จะเป็นช่วงวันที่เก้าหลังมีประจำเดือน ส่วนวันที่ 27 จะเป็นช่วงวันที่สิบหกหลังมีประจำเดือน ซึ่งทั้งสองวันนั้นยังมีโอกาสที่จะมีการตกไข่ได้ครับสำหรับกรณีแรก การรับประทานยาคุมฉุกเฉิน หากรับประทานใน 72 ชั่วโมงแรก จะมีประสิทธิภาพการป้องกันราว 90% แต่ก็ยังโอกาสตั้งครรภ์ได้ราว 3% โดยสถิติ ซึ่งประสิทธิภาพการป้องกันจะสูงกว่า หากรับประทานยาคุมกำเนิดแบบแผง ซึ่งจะมีโอกาสตั้งครรภ์ เพียง 0.3% เท่านั้นครับส่วนในกรณีที่สอง แม้จะมีการหลั่งนอก แต่ตัวอสุจิจากฝ่ายชายไม่ได้มีแต่ในน้ำหลั่งตอนท้ายเท่านั้น แต่พบในน้ำเมือกตรงปลายอวัยวะเพศด้วย ดังนั้น หากมีการสอดใส่โดยไม่ได้ป้องกันด้วยถุงยางอนามัย ก็ยังโอกาสที่จะตั้งครรภ์ได้อยู่ครับ การป้องกันการตั้งครรภ์ที่ดีที่สุดจึงเป็นการใช้ถุงยางอนามัยครับหากประจำเดือนขาดมา 2 วัน แนะนำขอให้สังเกตต่ออีก 1 สัปดาห์ครับ เพราะถ้าตรวจการตั้งครรภ์ตอนนี้ อาจจะได้ผลเป็นลบ เพราะระบบฮอร์โมนระหว่างตั้งครรภ์ยังไม่สูงพอ แม้จะตั้งครรภ์จริงและหากประจำเดือนยังขาดเกิน 1 สัปดาห์ ก็ควรทำการตรวจการตั้งครรภ์ เพื่อความถูกต้องและแม่นยำต่อไปครับ